Eesti-, inglise- ja venekeelse sissejuhatuse ning vene- ja inglisekeelsete sisukokkuvõtetega kataloog on hea õppematerjal nii muusika kui ka üldhariduslike koolide muusikaõpetajatele. Trükise teevad huvitavaks 192 üksikasjalike kommentaaridega varustatud unikaalset fotot, originaalkäsikirja ja dokumenti, mis annavad kokkuvõtliku ülevaate mitte  üksnes Eduard Tubina elust vaid ka tema ajastust, eesti kultuuri ajaloost muusika- ja kultuuritegelastest. Tubinat ja tema perekonda jäädvustavate fotode kõrval on kataloogis fotod Alatskivi lossist, kus praegu asub helilooja Rootsist toodud klaver, Tubinate kodukoha lähedal asuvast Jakob Liivi talust, kus veetis oma viimased eluaastad luuletaja Juhan Liiv, Tubina muusikaõpetajatest Tartu Õpetajate Seminaris ja Tartu Kõrgemas Muusikakoolis August Kiissist ja Heino Ellerist, omaaegsestest tuntud  interpreetidest Olav Rootsist, Helmi Arenist, Arno Niitofist, Carmen Priist, Evald Turganist ja Zelia Aumerest, teatrifotosid eesti esimese balleti "Kratt", samuti Tubina ooperite "Barbara von Tisenhusen" ja "Reigi õpetaja" lavastustest, helilooja harrastuskunstnikust noorema poja Eino Tubina söejoonistusi jpm.